Γουίλι Ερνανγκόμεθ

Ο Γκιγιέρμο Γκουστάβο «Γουίλι» Ερνανγκόμεθ Γκάιερ (ισπανικά: Guillermo Gustavo "Willy" Hernangómez Geuer, 27 Μαΐου 1994) είναι Ισπανός επαγγελματίας καλαθοσφαιριστής, ο οποίος αγωνίζεται ως σέντερ για την Μπαρτσελόνα.

 Σταδιοδρομία σε συλλόγους 

 Ρεάλ Μαδρίτης (2011–2016) 
Θεωρούμενος ένα από τα καλύτερα ταλέντα της Ρεάλ Μαδρίτης, ο Ερνανγκόμεθ έπαιξε τις δύο πρώτες σεζόν του στην Β ομάδα. Το καλοκαίρι του 2013, δόθηκε δανεικός από τη Ρεάλ Μαδρίτης στην Καχασόλ Σεβίλλη, επεκτείνοντας τη συμφωνία του για μία ακόμη σεζόν το επόμενο καλοκαίρι. Στις 17 Ιουλίου 2015, επέστρεψε στη Ρεάλ Μαδρίτης και έπαιξε για την πρώτη ομάδα το 2015–16. Στη μοναδική του πλήρη σεζόν για την πρώτη ομάδα, είχε μέσο όρο 5.7 πόντους και 3.3 ριμπάουντ σε 34 αγώνες στο Πρωτάθλημα Ισπανίας.

 Νιου Γιορκ Νικς (2016–2018) 
σύνδεσμος=//upload.wikimedia.org/wikipedia/commons/thumb/2/22/Willy_Hernangomez_%2831828545273%29.jpg/220px-Willy_Hernangomez_%2831828545273%29.jpg|αριστερά|μικρογραφία| Ο Ερνανγκόμεθ με τους Νικς το 2017
Ο Ερνανγκόμεθ δήλωσε υποψηφιότητα για το NBA Ντραφτ του 2015 και επιλέχθηκε με την 35η συνολική επιλογή από τους Φιλαδέλφεια 76ερς. Τα δικαιώματά του ανταλλάχθηκαν αργότερα στους Νιου Γιορκ Νικς τη νύχτα του ντραφτ, με αντάλλαγμα δύο μελλοντικές επιλογές ντραφτ του δεύτερου γύρου και χρήματα.

Στις 8 Ιουλίου 2016, ο Ερνανγκόμεθ υπέγραψε με τους Νιου Γιορκ Νικς. Στις 25 Οκτωβρίου 2016, έκανε το ντεμπούτο του για τους Νικς στην έναρξη της σεζόν, σημειώνοντας 4 πόντους σε 9 λεπτά από τον πάγκο, σε μια ήττα με 117-88 από τους Κλίβελαντ Καβαλίερς. Στις 7 Νοεμβρίου 2016, ορίστηκε στους Γουέστσεστερ Νικς, τη θυγατρική των Νικς στην D-League. Ανακλήθηκε αργότερα την ίδια μέρα. Δύο μέρες αργότερα, είχε 14 πόντους σε μια νίκη με 110–96 επί των Μπρούκλιν Νετς. Στις 25 Ιανουαρίου 2017, είχε 16 ριμπάουντ (ρεκόρ καριέρας) σε μια ήττα με 103–95 από τους Ντάλας Μάβερικς. Την 1η Φεβρουαρίου 2017, είχε 16 πόντους και 16 ριμπάουντ σε μια νίκη με 95–90 επί των Μπρούκλιν Νετς. Στις 15 Φεβρουαρίου, ορίστηκε ως αντικαταστάτης του τραυματία Εμμανουέλ Μουντιέ στην Παγκόσμια Ομάδας για το Rising Stars Challenge 2017. Στις 25 Μαρτίου 2017, είχε 24 πόντους και 13 ριμπάουντ σε μια ήττα με 106–98 από τους Σαν Αντόνιο Σπερς. Στις 9 Απριλίου 2017, είχε 24 πόντους και 11 ριμπάουντ σε μια ήττα με 110–97 από τους Τορόντο Ράπτορς. Πέντε ημέρες αργότερα, ονομάστηκε Rookie του Μήνα στην Ανατολική Περιφέρεια για τα παιχνίδια που έπαιξε τον Απρίλιο, αφού ηγήθηκε όλων των rookie της Ανατολικής Περιφέρειας στα ριμπάουντ (8.5) και κατετάγη δεύτερος στους πόντους (12.5). Στο τέλος της σεζόν, ονομάστηκε στην Πρώτη Ομάδα Πρωτοεμφανιζόμενων του NBA.

 Σάρλοτ Χόρνετς (2018–2020) 
Στις 7 Φεβρουαρίου 2018, ο Ερνανγκόμεθ δόθηκε ως αντάλλαγμα στους Σάρλοτ Χόρνετς, για τον Τζόνι Ο΄ Μπράιαντ Γ΄ και δύο μελλοντικές επιλογές του δεύτερου γύρου.

 Νιου Ορλίνς Πέλικανς (2020–2023) 
Στις 30 Νοεμβρίου 2020, ο Ερνανγκόμεθ υπέγραψε με τους Νιου Ορλίνς Πέλικανς.

 Μπαρτσελόνα (2023–σήμερα) 
Στις 12 Ιουλίου 2023, ανακοινώθηκε ότι θα αγωνίζεται για τα επόμενα τρία χρόνια, δηλαδή μέχρι το 2026 με τα χρώματα της Μπαρτσελόνα. Στις 30 Απριλίου κόντρα στη Μονακό για τον τρίτο αγώνα των play off, είχε 19 πόντους (8/9 δίποντα, 3/4 βολές), 10 ριμπάουντ, 1 κλέψιμο στην εντός έδρας νίκη της Μπαρτσελόνα κόντρα στη Μονακό με 100-89 και αναδείχτηκε MVP της 3ης αγωνιστικής των play off (μαζί με τον Κέντρικ Ναν).

 Εθνική ομάδα 
Ως μέλος των «μικρών» εθνικών της Ισπανίας, ο Ερνανγκόμεθ έπαιξε στο Τουρνουά Άλμπερτ Σβάιτσερ 2012, όπου αναδείχθηκε στην Κορυφαία Ομάδα του τουρνουά. Έπαιξε επίσης στο Ευρωπαϊκό Πρωτάθλημα Κ18 του 2011, όπου κέρδισε το χρυσό μετάλλιο και στο Ευρωπαϊκό Πρωτάθλημα Κ20 του 2014, όπου κέρδισε το ασημένιο μετάλλιο και ονομάστηκε στην Κορυφαία Ομάδα της διοργάνωσης.

Υπήρξε επίσης μέλος της Εθνικής Ισπανίας ανδρών. Με την Ισπανία συμμετείχε στο Ευρωμπάσκετ 2015, όπου κέρδισε το χρυσό μετάλλιο και στους Ολυμπιακούς Αγώνες του 2016, όπου κέρδισε το χάλκινο μετάλλιο. Επίσης, συμμετείχε στο Ευρωμπάσκετ 2017, όπου κέρδισε το χάλκινο μετάλλιο, στο Παγκόσμιο Κύπελλο 2019, όπου κέρδισε το χρυσό μετάλλιο και στο Ευρωμπάσκετ 2022, όπου η Ισπανία κατέκτησε το χρυσό μετάλλιο, κερδίζοντας στον τελικό τη Γαλλία με 88-76, με τον ίδιο να αναδεικνύεται στην Κορυφαία Πεντάδα και ο Πολυτιμότερος Παίκτης. Το 2024, αγωνίστηκε με την Ισπανία στους Ολυμπιακούς Αγώνες στο Παρίσι και την επόμενη χρόνια ήταν παρών στο Ευρωμπάσκετ 2025, στο οποίο η Ισπανία δεν πέρασε την φάση των ομίλων.

 Διακρίσεις 

 Με συλλόγους 

 2x Πρωτάθλημα Ισπανίας: 2012-13, 2015-16
 Κύπελλο Ισπανίας: 2016
 Σούπερ Καπ Ισπανίας: 2012
 Διηπειρωτικό Κύπελλο: 2015

 Εθνική Ισπανίας 

 Ευρωμπάσκετ: 16x16εσ 2015, 2022 16x16εσ 2017
 Παγκόσμιο Κύπελλο: 16x16εσ 2019
 Ολυμπιακοί Αγώνες: 16x16εσ 2016

 Ατομικές 

 Τουρνουά Άλμπερτ Σβάιτσερ 2012: Κορυφαία Ομάδα
 Ευρωπαϊκό Πρωτάθλημα Κ20 2014: Κορυφαία Ομάδα
 MVP της αγωνιστικής στο EuroCup (8η αγωνιστική, 2014/15)
 MVP της αγωνιστικής στην Ευρωλίγκα (3η αγωνιστική πλέι οφ, 2024/25)
 2x Βραβείου Κορυφαίου Νεαρού Παίκτη τους Πρωταθλήματος Ισπανίας: 2014-15 και 2015-16
 Πολυτιμότερος Παίκτης του Ευρωμπάσκετ: 2022
 Κορυφαία Πεντάδα του Ευρωμπάσκετ: 2022

 Προσωπική ζωή 
Ο Ερνανγκόμεθ είναι γιος του Γκιγιέρμο Ερνανγκόμεθ Ερεδέρο και της Μαργαρίτα Γκάιερ. Η μητέρα του γεννήθηκε στη Σεβίλλη και είναι γερμανικής καταγωγής. Ο αδελφός του, Χουάντσο Ερνανγκόμεθ, είναι επίσης επαγγελματίας καλαθοσφαιριστής, ο οποίος αγωνίζεται στον Παναθηναϊκό.

 Παραπομπές 

 Εξωτερικοί σύνδεσμοι 
 Γουίλι Ερνανγκόμεθ  στο acb.com 
 Γουίλι Ερνανγκόμεθ στο eurobasket.com
 Γουίλι Ερνανγκόμεθ στο euroleague.net
 Γουίλι Ερνανγκόμεθ στο fibaeurope.com
 Γουίλι Ερνανγκόμεθ στο fiba.basketball

Κατηγορία:Ισπανοί καλαθοσφαιριστές
Κατηγορία:Σέντερ
Κατηγορία:Ισπανοί γερμανικής καταγωγής
Κατηγορία:Καλαθοσφαιριστές Εθνικής Ισπανίας
Κατηγορία:Παίκτες νικητές Ευρωμπάσκετ
Κατηγορία:Παίκτες νικητές Παγκοσμίου Κυπέλλου FIBA
Κατηγορία:Ολυμπιονίκες της καλαθοσφαίρισης
Κατηγορία:Ισπανοί Ολυμπιονίκες
Κατηγορία:Καλαθοσφαιριστές Ευρωμπάσκετ 2015
Κατηγορία:Καλαθοσφαιριστές Ευρωμπάσκετ 2017
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Ευρωμπάσκετ 2025
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Καλαθοσφαιριστές στους Θερινούς Ολυμπιακούς Αγώνες 2016
Κατηγορία:Καλαθοσφαιριστές στους Θερινούς Ολυμπιακούς Αγώνες 2020
Κατηγορία:Καλαθοσφαιριστές στους Θερινούς Ολυμπιακούς Αγώνες 2024
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Ρεάλ Μπέτις Μπαλονθέτο
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές του NBA
Κατηγορία:Καλαθοσφαιριστές Σάρλοτ Χόρνετς
Κατηγορία:Καλαθοσφαιριστές Νιου Ορλίνς Πέλικανς
Κατηγορία:Καλαθοσφαιριστές Μπαρτσελόνα